C 233/32
FI
Euroopan unionin virallinen lehti
16.6.2022
Näihin alanimikkeisiin eivät kuulu valonauhat, joita ei ole suunniteltu käytettäviksi pääasiassa joulukuusissa, vaan joita on tarkoitus käyttää erilaisiin koristetarkoituksiin koko vuoden ajan, kuten talojen, parvekkeiden, hääjuhlapaikkojen, puutarhojen taikka seppeleen, kukkaruukun tai pöydän kaltaisten pienempien esineiden koristeluun.
Valonauhat, joiden lamput ovat esimerkiksi kurpitsan tai sydämen muotoisia, eivät kuulu tähän alanimikkeeseen, koska lampuilla ei ole yhteyttä jouluun.
Esimerkkejä tuotteista, jotka luokitellaan alanimikkeen 9405 4x ”Muiksi sähkövalaisimiksi ja valaistusvarusteiksi”:
LED-valoverhot, jotka ovat köynnöksen muotoisia (saatavilla eri pituisina) ja jotka muodostuvat kahdesta eristetystä sähköjohdosta, joista roikkuu eri pituisia (30–70 cm) nauhoja noin 15 cm:n välein.
Nauhoissa on yhteensä noin 200 LED-valonlähdettä.
Köynnöksessä on liitäntäjohto ja muuntaja.
Paristokäyttöinen mikro-LED-valoketju, jonka kokonaispituus on 240 cm ja joka koostuu metallijohdosta ja 5 cm:n välein olevista 40 valonlähteestä.
Mikro-LED-valoketju, jonka kokonaispituus on 860 cm (josta 500 cm on liitäntäjohtoa) ja joka koostuu metallijohdosta ja 1 cm:n välein olevista 360 valonlähteestä.
Valoketjussa on muuntaja.”